佛教中華康山學校

佛教中華康山學校係一間政府資助嘅男女小學，座落喺香港鰂魚涌康愉街2號，1945年創校。

歷史 
1945年，香港佛教聯合會因為社會需要，喺灣仔道117號嘅物業創辦中華佛教義校，並免費畀小學學生就讀，成為香港佛教聯合會開辦嘅第一間學校。到咗1968年，灣仔道嘅校址俾政府收返作商業發展嘅用途，於是喺香港仔華富起新嘅校舍，改名做佛教中華學校，1970年落成啟用。到1986年，因為區內嘅學生減少，加上政府想用呢塊地改辦語文學院，經過教育署同香港佛教聯合會協商，決定將鰂魚涌康山嘅一塊地撥畀呢間學校作為交換。

本校喺2007年開始轉為全日制小學。

歷任校長 
資料由1986年起

鄧材殷居士
 何國聯先生
 黃錦燦先生
 李長馨居士
 許淑慧居士
 丘芍雯女士
 陳麗珠女士
 吳永雄居士
 馬中駿居士

校訓 
明智
明白一切眾生嘅佛性都係一樣，大家都係冇分別嘅，只要戒咗自己嘅主觀同埋執着就可以啟發倒智慧，明白事理。

顯悲
見到其他人有所匱乏或者備受痛苦，都感同身受，因為咁而興起要為人拔除困苦嘅心，常恒不捨。

佛教中華康山學校
 香港佛教聯合會

鰂魚涌
香港佛教聯合會會屬小學